Document ID: 32007R0206

KOMISJONI MÄÄRUS (EÜ) nr 206/2007,
27. veebruar 2007,
millega muudetakse määrust (EÜ) nr 2247/2003, millega kehtestatakse nõukogu määruse (EÜ) nr 2286/2002 (Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta) üksikasjalikud rakenduseeskirjad veise- ja vasikalihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 2002. aasta määrust (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EÜ) nr 1706/98 kehtetuks tunnistamise kohta, (1) eriti selle artiklit 5,
ning arvestades järgmist:
(1)
Komisjoni määrusega (EÜ) nr 2247/2003 (2) avatakse mitmeks aastaks ajavahemikuks 1. jaanuarist 31. detsembrini kvoot AKV riikidest pärit teatavate veise- ja vasikalihasektori toodete impordiks. Kõnealuse kvoodi alusel impordikõlblike toodete loetelu on esitatud kõnealuse määruse I lisas.
(2)
Komisjoni 31. augusti 2006. aasta määruse (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi) (3) artikli 6 lõikes 1 on sätestatud, et impordilitsentsi taotlejad ei tohi imporditariifikvoodi ühe kehtivusperioodi või alaperioodi jooksul esitada sama järjekorranumbriga kvoodi saamiseks rohkem kui ühe impordilitsentsi taotluse. Lisaks sellele on komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside rakenduseeskirjade ning määruse (EMÜ) nr 2377/80 kehtetuks tunnistamise kohta) (4) artikli 5 esimeses lõigus sätestatud, et ilma et see piiraks täpsemate sätete kohaldamist, esitatakse litsentsitaotlused toodete kohta, mis kuuluvad kombineeritud nomenklatuuri ühte alamrubriiki või ühte kõnealuse määruse I lisas loetletud kombineeritud nomenklatuuri alamrubriikide rühma. Võttes arvesse määruse (EÜ) nr 2247/2003 alusel importida lubatud toodete loetelu ulatust, peaks taotlejatel olema õigus jagada sama kvoodi järjekorranumbri saamiseks esitatud ühine taotlus CN-koodide või CN-koodide rühmade kaupa.
(3)
Statistilistel eesmärkidel peaksid asjaomased kogused olema määruse (EÜ) nr 2247/2003 alusel väljaantud litsentsides täpsustatud CN-koodide või CN-koodide rühmade kaupa.
(4)
Seetõttu tuleks määrust (EÜ) nr 2247/2003 vastavalt muuta.
(5)
Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2247/2003 muudetakse järgmiselt.
1.
Artikli 4 lõikele 2 lisatakse järgmine lõik:
“Olenemata määruse (EÜ) nr 1445/95 artikli 5 esimesest lõigust, võivad sama kvoodi järjekorranumbri saamiseks esitatud taotlused hõlmata kõnealuse määruse I lisas loetletud CN-koodide või CN-koodide rühmadega hõlmatud ühte või mitut toodet. Juhul kui taotlused hõlmavad mitut CN-koodi, täpsustatakse kogus, mida kohaldatakse iga CN-koodi või iga CN-koodide rühma kaupa. Kõigil juhtudel märgitakse kõik CN-koodid litsentsitaotluse ja litsentsi lahtrisse 16 ning nende kirjeldused lahtrisse 15.”
2.
Artikli 5 lõikele 2 lisatakse järgmine lõik:
“Asjaomane kogus täpsustatakse iga väljaantud litsentsiga CN-koodide või CN-koodide rühmade kaupa.”
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. veebruar 2007

Labels: 3
17
18